# A pályázatot ismertető kiadványhoz szükséges alapadatok és kiegészítő információk

**Pályamű elnevezése és címe: AGORA BUDAPEST**

**Pályázó:** **FINTA ÉS TÁRSAI ÉPÍTÉSZ STÚDIÓ KFT**

**Beruházó:** **HB REAVIS FUND**

**Tervező: MAKE ARCHITECTS / FINTA ÉS TÁRSAI ÉPÍTÉSZ STÚDIÓ KFT**

**Kivitelező: HB REAVIS Construction**

**Kivitelezés: 2017. aug. – 2020. aug.**

Rövid ismertető:

A projekt a budapesti központi üzleti negyed szélén, a volt buszpályaudvar területén található, egy egykori ipari zóna újra értelmezésével jött létre.

Építészként meggyőződésünk, hogy a Váci út és a Róbert Károly körút találkozásánál projektünknek sokkal többnek kell lennie, mint egy vonzó fejlesztésnek: az élénk városi élet valódi fókuszává kell válnia, ahol a városi terek (terek és parkok) inspirálják a közösség életét, a közösségi élet pedig napszaktól függetlenül tölti meg élettel a tereket.

A beépítési koncepció új minőségű kapcsolatokat biztosít az intermodális csomópont és környezete, a Dunavirág utca menti irodák és a szomszédos lakónegyedek között. Az új gyalogos erővonalak fókuszában áll a projekt legfőbb szervezőeleme, az intenzív zöldfelületek és használható városi terek érzékeny arányából építkező városi léptékű köztér, az „Agóra”.

A projekt tehát egyszerre üzleti befektetés – végső kiépítésében 200 000 m2-t meghaladó nagyságú beépítés A- kategóriás irodaterületekkel, kereskedelmi és szolgáltató funkciókkal – valamint városépítészeti aktus is: a kerület új alközpontja, az urbánus lét új helyszíne.